Ehdotus neuvoston asetukseksi (EY) yhteisistä säännöistä harjoitettaessa kansainvälistä henkilöliikennettä linja-autoilla annetun neuvoston asetuksen (ETY) N:o 684/92 muuttamisesta



Virallinen lehti nro C 203 , 13/07/1996 s. 0011



Ehdotus neuvoston asetukseksi (EY) yhteisistä säännöistä harjoitettaessa kansainvälistä henkilöliikennettä linja-autoilla annetun neuvoston asetuksen (ETY) N:o 684/92 muuttamisesta (1) (96/C 203/07) (ETA:n kannalta merkityksellinen teksti) KOM(96) 190 lopull. - 96/0125(SYN) (Komission esittämä 10 päivänä toukokuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan, 1 kohdan, ottaa huomioon komission ehdotuksen, ottaa huomioon talous- ja sosiaalikomitean lausunnon, toimii yhteistyössä Euroopan parlamentin kanssa, sekä katsoo, että perustamissopimuksen 75 artiklan 1 kohdan a alakohdan mukaisesti yhteisen liikennepolitiikan toteuttaminen edellyttää muun muassa sellaisten yhteisten sääntöjen antamista, joita sovelletaan kansainväliseen henkilöliikenteeseen maantiellä, kansainvälisen linja-autoliikenteen eri palvelujen määritelmiä olisi yksinkertaistettava, kansainvälisen linja-autoliikenteen palvelut voidaan luokitella säännölliseen liikenteeseen, säännölliseen erityisliikenteeseen ja satunnaisliikenteeseen ja sen vuoksi edestakaisliikenteen käsite voidaan poistaa käytöstä, olisi säädettävä järjestelmästä, jossa satunnaisliikenteen, säännöllisen erityisliikenteen ja omaan lukuun harjoitettavan liikenteen markkinoille pääsy ei edellyttäisi lupaa, säännöllisen liikenteen osalta luvanantojärjestelmä olisi säilytettävä, intermodaalinen kilpailu olisi säilytettävä ja sen vuoksi on tarpeen poistaa rautatieliikenteeltä etuoikeusasema aloitettaessa liikennepalvelua linja-autoilla, kuljetustoiminnan valvonnan helpottamiseksi kaikkien kansainvälisen maanteiden henkilöliikennemuotojen harjoittamisessa toisen lukuun olisi edellytettävä yhdenmukaistetun mallin mukaista yhteisön liikennelupaa, määräaikoja on luvanantomenettelyn osalta tarpeen lykätä, jäsenvaltioiden tehtävänä on toteuttaa tämän asetuksen täytäntöönpanemiseksi tarvittavat toimenpiteet, erityisesti rangaistukset, joiden on oltava tehokkaita, oikein suhteutettuja ja varoituksenomaisia, ja tämän asetuksen soveltamista on seurattava komission antaman kertomuksen perusteella, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 684/92 2 artikla seuraavasti: 1) Lisätään 1.1 kohtaan uusi alakohta seuraavasti: "Kahden tai useamman jäsenvaltion alueella sijaitsevassa kaupunkitaajamassa harjoitettavaa säännöllistä liikennettä kutsutaan jäljempänä `kaupunkikuljetuksiksi raja-alueilla`." 2) Poistetaan 1.2 kohdan d alakohta. 3) Poistetaan 1.3 kohdan maininta "lisäajoneuvojen ja". 4) Poistetaan edestakaisliikenteeseen liittyvä 2 kohta. 5) Korvataan 3.1 kohta seuraavasti: "Satunnaisliikenne on liikennettä, joka ei vastaa säännöllisen liikenteen eikä säännöllisen erityisliikenteen määritelmää, ja johon kuuluvat varsinkin ennalta muodostetun matkustajaryhmän kuljetukset, tilauksesta järjestettävät kuljetukset, majoituksen tai muita turistipalveluita kuljetukseen tai määräpaikkaan kuulumattomina sisältävä liikenne, jonkin erityistapahtuman yhteydessä järjestettävät, meno- tai paluumatkan tyhjänä ajettavat kuljetukset taikka kiertoajelun järjestämiseksi ajetut kuljetukset. Sellaisen väliaikaisen tai rinnakkaisliikenteen järjestämiseen, joka on verrattavissa olemassa olevaan säännölliseen liikenteeseen ja joka palvelee sen kanssa samaa asiakaskuntaa, on haettava lupaa tämän asetuksen II jaksossa säädettyä menettelyä noudattaen." 6) Poistetaan 3.2 kohta. 7) Korvataan 4 kohta seuraavasti: "Liikenne omaan lukuun on liikennettä, jonka varsinkin yritys kaupallista hyötyä tavoittelematta järjestää omille työntekijöilleen tai voittoa tavoittelematon yhteisö jäsenilleen sosiaalisin tarkoituksin, jos: - liikenne on vain yrityksen tai yhteisön tavanomaisen toiminnan lisäksi tulevaa toimintaa; - liikenteeseen käytetyt ajoneuvot ovat yrityksen tai yhteisön omaisuutta tai yritys tai yhteisö on ostanut ne osamaksulla tai ne on hankittu pitkäaikaisella vuokrasopimuksella ja jos yrityksen henkilökuntaan kuuluva tai yhteisön jäsen ajaa niitä." 2 artikla Muutetaan asetuksen (ETY) N:o 684/92 3 artiklan 1 kohdan ensimmäinen luetelmakohta seuraavasti: "- hänellä on oikeus harjoittaa sijoittautumisvaltiossa säännöllistä liikennettä, säännöllistä erityisliikennettä tai satunnaisliikennettä linja-autoilla." 3 artikla Lisätään uusi artikla 3 a asetukseen (ETY) N:o 684/92: 3 a artikla "Yhteisön liikennelupa 1. Edellä 3 artiklan ensimmäisen kohdan arviointiperusteet täyttävällä liikenteenharjoittajalla on oltava sijoittautumisvaltion toimivaltaisten viranomaisten antama, tämän asetuksen liitteessä olevan mallin mukainen yhteisön liikennelupa. 2. Sijoittautumisvaltion toimivaltaiset viranomaiset antavat liikenneluvan haltijalle yhteisön liikenneluvan alkuperäiskappaleen, jonka säilyttää kuljetusliike, sekä yhtä monta oikeaksi todistettua jäljennöstä kuin yhteisön liikenneluvan haltijalla on ajoneuvoja, jotka ovat joko täysin tämän omistuksessa taikka muulla tavoin tämän hallinnassa erityisesti osamaksu-, vuokra- tai leasing-sopimuksella. 3. Yhteisön liikennelupa laaditaan liikenteenharjoittajan nimiin. Tämä ei saa siirtää sitä kolmansille osapuolille. Oikeaksi todistettua jäljennöstä yhteisön liikenneluvasta on pidettävä ajoneuvossa, ja se on esitettävä tarkastusviranomaisen pyynnöstä. 4. Yhteisön liikennelupa annetaan viideksi vuodeksi kerrallaan, minkä jälkeen se voidaan uudistaa. 5. Edellä 2 kohdassa tarkoitettu yhteisön liikennelupa korvaa sijoittautumisvaltion toimivaltaisten viranomaisten antaman asiakirjan, joka osoittaa, että liikenteenharjoittaja on hyväksytty kansainvälisen maanteiden henkilöliikenteen markkinoille. 6. Sijoittautumisvaltion toimivaltaiset viranomaiset tarkistavat liikennelupahakemuksen jättämisen yhteydessä ja enintään viisi vuotta liikenneluvan antamisen jälkeen sekä siitä alkaen vähintään joka viides vuosi, täyttääkö liikenteenharjoittaja edelleen 3 artiklan 1 kohdassa tarkoitetut vaatimukset. 7. Jos 3 artiklan 2 kohdassa mainitut vaatimukset eivät täyty, sijoittautumisvaltion toimivaltaiset viranomaiset kieltäytyvät perustellusta syystä antamasta tai uudistamasta yhteisön liikennelupaa. 8. Toimivaltaiset viranomaiset peruuttavat yhteisön liikenneluvan, jos liikenneluvan haltija: - ei enää täytä 3 artiklan 1 kohdan edellytyksiä - jos tämä on antanut virheellisiä yhteisön liikenneluvan saamiseksi tarvittavia tietoja. 9. Jos tapahtuu vakavia taikka vähäisempiä mutta toistuvia liikenteeseen liittyvän lainsäädännön rikkomuksia, sen jäsenvaltion toimivaltaiset viranomaiset, johon rikkomukseen syyllistynyt liikenteenharjoittaja on sijoittautunut, voivat väliaikaisesti ja/tai osittain peruuttaa yhteisön liikenneluvan oikeiksi todistetut jäljennökset. Näistä seuraamuksista päätetään yhteisön liikenneluvan haltijan tekemän rikkomuksen vakavuuden ja tämän hallussa kansainvälistä liikennettä varten olevien oikeiksi todistettujen jäljennösten kokonaismäärän perusteella. 10. Jäsenvaltiot varmistavat, että yhteisön liikenneluvan hakija tai haltija voi valittaa sijottautumisvaltion toimivaltaisten viranomaisten päätöksestä evätä tai peruuttaa kyseinen liikennelupa. 11. Jäsenvaltiot ilmoittavat komissiolle vuosittain viimeistään 31 päivänä tammikuuta yhteisön liikenneluvan haltijoina edellisen vuoden 31 päivänä joulukuuta olleiden liikenteenharjoittajien sekä kyseisenä päivänä liikenteessä olleita ajoneuvoja vastaavan oikeiksi todistettujen jäljennösten määrän." 4 artikla Korvataan asetuksen (ETY) N:o 684/92 4 artikla seuraavasti: "1. Edellä 2 artiklan 3.1 kohdassa tarkoitetun satunnaisliikenteen harjoittaminen ei edellytä lupaa. 2. Edellä 2 artiklan 1.2 kohdassa tarkoitetun säännöllisen erikoisliikenteen harjoittaminen taikka 2 artiklan 1.1 kohdan toisessa alakohdassa tarkoitetut kaupunkikuljetukset raja-alueilla eivät edellytä lupaa, jos järjestäjän ja liikenteenharjoittajan tekemä sopimus kattaa sen. 3. Tyhjien ajoneuvojen kuljettaminen 1 ja 2 kohdassa tarkoitetun liikenteen yhteydessä ei myöskään edellytä lupaa. 4. Edellä 2 artiklan 1.1 kohdan ensimmäisessä alakohdassa tarkoitettu säännöllinen liikenne on luvanvaraista 5-10 artiklan mukaisesti. 5. Omaan lukuun harjoitettavan liikenteen järjestämisestä säädetään 13 artiklassa." 5 artikla Muutetaan asetuksen (ETY) N:o 684/92 II jakson otsikko seuraavasti: "LUVANVARAINEN SÄÄNNÖLLINEN LIIKENNE". 6 artikla Muutetaan asetuksen (ETY) N:o 684/92 5 artikla seuraavasti: 1. Poistetaan 1 kohdan toisesta alakohdasta seuraava: "tai edestakaisliikennettä, johon ei sisälly majoitusta". 2. Poistetaan 2 kohdasta seuraava: "ja edestakaisliikenteessä, johon ei sisälly majoitusta, kaksi vuotta". 3. Poistetaan 3 kohdan d alakohdasta seuraava: "säännöllisen liikenteen osalta". 4. Poistetaan 5 kohdasta seuraava: "ja edestakaisliikennettä, johon ei sisälly majoitusta". 5. Lisätään uusi 6 kohta seuraavasti: "6. Jos säännöllisessä liikenteessä otetaan käyttöön lisäajoneuvoja, kyseisessä ajoneuvossa on pidettävä oikeaksi todistettua jäljennöstä vastaavasta säännöllisen liikenteen harjoittajan ja lisäajoneuvot käyttöön antavan liikenteenharjoittajan välisestä sopimuksesta tai muusta asiakirjasta sekä jäljennöstä säännöllisen liikenteen harjoittamiseen oikeuttavasta luvasta. Lisäajoneuvot käyttöön antavalla liikenteenharjoittajalla on oltava 3 a artiklassa tarkoitettu yhteisön liikennelupa. Lisäajoneuvossa on pidettävä oikeaksi todistettua jäljennöstä yhteisön liikenneluvasta." 7 artikla Muutetaan asetuksen (ETY) N:o 684/92 6 artikla seuraavasti: 1) Korvataan 1 kohta seuraavasti: "1. Säännöllistä liikennettä koskevat lupahakemukset esitetään sen jäsenvaltion toimivaltaiselle viranomaiselle, jäljempänä `lupaviranomainen`, jonka alueella lähtöpaikka sijaitsee. Säännöllisen liikenteen ollessa kyseessä `lähtöpaikalla` tarkoitetaan yhtä terminaaleista." 2) Muutetaan 3 kohta seuraavasti: "3. Luvan hakijan on annettava kaikki tärkeinä pitämänsä tai lupaviranomaisen pyytämät tiedot ja erityisesti säännöllisen liikenteen toimintasuunnitelma ajo- ja lepoaikoja koskevan yhteisön lainsäädännön noudattamiseksi, sekä jäljennös 3 a artiklassa tarkoitetusta yhteisön liikenneluvasta toisen lukuun harjoitettavalle kansainväliselle maanteiden henkilöliikenteelle." 8 artikla Korvataan asetuksen (ETY) N:o 684/92 7 artikla seuraavasti: "1) Lupa on annettava kaikkien niiden jäsenvaltioiden viranomaisten yhteisellä sopimuksella, joiden alueella matkustajia otetaan kyytiin tai jätetään kyydistä. Lupaviranomaisen on toimitettava hakemuksen jäljennös ja jäljennökset kaikista muista tarpeellisista asiakirjoista sekä oma arvionsa mainituille matkustajille, samoin kuin niiden jäsenvaltioiden toimivaltaisille viranomaisille, joiden alueet ylitetään ottamatta matkustajia kyytiin tai jättämättä matkustajia kyydistä. 2) Niiden jäsenmaiden toimivaltaisten viranomaisten, joilta pyydetään suostumusta, on ilmoitettava päätöksensä lupaviranomaisille kahden kuukauden kuluessa. Tämä määräaika lasketaan lausuntopyynnön vastaanottopäivästä, joka ilmenee vastaanottotodistuksesta, joka kyseisten viranomaisten on toimitettava lupaviranomaisille. Vastaanottotodistuksen on oltava sellaisen mallin mukainen, jonka komissio on vahvistanut jäsenvaltioita kuultuaan. Jos lupaviranomainen ei ole saanut vastausta tämän määräajan kuluessa, kyseisten viranomaisten katsotaan antaneen suostumuksensa, ja lupaviranomainen antaa luvan. Niiden jäsenvaltioiden viranomaiset, joiden alue ylitetään ottamatta matkustajia kyytiin tai jättämättä matkustajia kyydistä, voivat ilmoittaa lupaviranomaiselle huomautuksistaan ensimmäisessä alakohdassa tarkoitetun ajan kuluessa. 3) Jollei 7 ja 8 artiklasta muuta johdu, lupaviranomaisten on tehtävä päätös hakemuksesta kolmen kuukauden kuluessa siitä, kun liikenteenharjoittaja on jättänyt hakemuksen. 4) Lupa myönnetään, jollei: - hakija ole kykenemätön harjoittamaan hakemuksen mukaista liikennettä niillä välineillä, jotka hänellä on käytössään; - hakija ole aikaisemmin jättänyt noudattamatta kansallisia tai kansainvälisiä tieliikennesäännöksiä ja erityisesti kansainvälisen tieliikenteen lupaehtoja ja -vaatimuksia tai on vakavasti rikkonut tieturvallisuutta koskevia säännöksiä, erityisesti ajoneuvoja ja kuljettajien ajo- ja lepoaikoja koskevia normeja; - lupaehtoja ole jätetty noudattamatta luvan uudistamista haettaessa; - voida osoittaa, että kyseinen liikenne vaarantaisi suoraan luvan jo saaneen säännöllisen liikenteen toiminnan, paitsi niissä tapauksissa, joissa kyseistä säännöllistä liikennettä hoitaa vain yksi liikenteenharjoittaja tai liikenteenharjoittajien ryhmä; - osoittaudu, että sellainen liikenne, jota lupa koskee, on tarkoitettu harjoitettavaksi vain kaikkein kannattavimmilla yhteyksillä. Liikenteenharjoittajan tarjoamat muita maantie- tai rautatieliikenteen harjoittajia alemmat hinnat tai se, että joku muu maantie- tai rautatieliikenteen harjoittaja jo harjoittaa liikennettä tällä yhteydellä, ei itsessään oikeuta hylkäämään lupaa. 5) Lupaviranomainen sekä kaikkien niiden jäsenvaltioiden toimivaltaiset viranomaiset, joiden on oltava mukana 1 kohdassa tarkoitetussa sopimusmenettelyssä, voivat hylätä hakemukset ainoastaan tämän asetuksen mukaisin perustein. 6) Jos 1 kohdassa tarkoitettu sopimusmenettely ei johda tulokseen, asia voidaan saattaa komission käsiteltäväksi neljän kuukauden kuluessa siitä, kun liikenteenharjoittaja on jättänyt hakemuksen. 7) Kuultuaan kyseisiä jäsenvaltioita komissio tekee kymmenen viikon kuluessa päätöksen, joka tulee voimaan kolmenkymmenen päivän kuluessa siitä, kun kyseiselle jäsenvaltiolle on ilmoitettu asiasta. 8) Komission päätöstä sovelletaan edelleen, kunnes kyseisten jäsenvaltioiden kesken päästään sopimukseen. 9) Kun tässä artiklassa säädetty menettely on saatettu päätökseen, lupaviranomaisen on ilmoitettava päätöksestään kaikille 1 kohdassa tarkoitetuille viranomaisille ja lähetettävä heille tarvittaessa jäljennös luvasta; kauttakulkujäsenvaltioiden toimivaltaiset viranomaiset voivat ilmoittaa, etteivät he halua tällaisia tietoja." 9 artikla Poistetaan asetuksen (ETY) N:o 684/92 9 artiklan 4 kohta. 10 artikla Muutetaan asetuksen (ETY) N:o 684/92 III jakson otsikko seuraavasti: "SATUNNAISLIIKENNE JA MUU LIIKENNE, JOKA EI EDELLYTÄ LUPAA". 11 artikla Muutetaan asetuksen (ETY) N:o 684/92 11 artikla seuraavasti: 1) Poistetaan 2 kohdasta seuraava: "ja sen käännöksistä". 2) Poistetaan 3 kohdasta seuraava: "ja majoituksen sisältävää edestakaisliikennettä". 3) Poistetaan 4 kohdan c alakohta. 12 artikla Poistetaan asetuksen (ETY) N:o 684/92 12 artikla. 13 artikla Poistetaan asetuksen (ETY) N:o 684/92 13 artiklan 2 kohta. 14 artikla Muutetaan asetuksen (ETY) N:o 684/92 14 artikla seuraavasti: 1) Poistetaan 1 kohdan ensimmäisestä alakohdasta seuraavat sanat: "tai edestakaisliikenteessä". 2) Poistetaan 1 kohdan viimeisestä luetelmakohdasta seuraava: "ja niiden matkustajien osalta, jotka ovat maksaneet majoituksesta, matkan kokonaishinta mukaan lukien majoitus, sekä majoitusta koskevat tiedot". 15 artikla Muutetaan asetuksen (ETY) N:o 684/92 19 artiklan toinen alakohta seuraavasti: "Jäsenvaltioiden on toteutettava erityisesti toimenpiteet, jotka koskevat valvontakeinoja sekä seuraamusmenettelyä, joita sovelletaan tämän asetuksen säännösten vastaisiin rikkomuksiin, ja niiden on toteutettava kaikkia tarvittavia toimenpiteitä näiden säännösten täytäntöönpanon varmistamiseksi. Näin säädettyjen seuraamusten on oltava tehokkaita, rikkomiseen suhteutettuja ja varoituksenomaisia. Jäsenvaltioiden on ilmoitettava näistä säännöksistä komissiolle 31 päivään joulukuuta 1996 mennessä ja kaikista niitä koskevista myöhemmistä muutoksista mahdollisimman pian. Niiden on varmistettava, että kaikkia toimenpiteitä sovelletaan ilman kansallisuuteen tai liikenteenharjoittajan sijoittautumispaikkaan perustuvaa syrjintää." 16 artikla Kumotaan asetuksen (ETY) N:o 684/92 liite. 17 artikla Jäsenvaltioiden on 31 päivään joulukuuta 1996 mennessä ja neuvoteltuaan komission kanssa toteutettava tämän asetuksen täytäntöönpanon edellyttämät toimenpiteet ja ilmoitettava niistä komissiolle. 18 artikla Komissio antaa neuvostolle ennen 31 päivää joulukuuta 1999 kertomuksen tämän asetuksen soveltamisesta. 19 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä kesäkuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 74, 20.3.1992, s. 1 LIITE >KAAVION ALKU> EUROOPAN YHTEISÖ (a) (Sininen kartonki - mitat DIN A4) (Liikenneluvan ensimmäinen sivu) (Laadittava liikenneluvan antavan jäsenvaltion virallisella kielellä, sen kaikilla virallisilla kielillä taikka jollakin niistä) Valtion kansainvälinen tunnus(1) Antava jäsenvaltio Toimivaltaisen viranomaisen tai toimielimen nimi LIIKENNELUPA N:o . . . . . . toisen lukuun harjoitettavalle kansainväliselle maanteiden henkilöliikenteelle linja-autoilla Tämän liikenneluvan haltija (2) .......... .......... .......... .......... saa yhteisön alueella harjoittaa kansainvälistä maanteiden henkilöliikennettä toisen lukuun 16 päivänä maaliskuuta 1992 annetussa neuvoston asetuksessa (ETY) N:o 684/92, sellaisena kuin se on viimeksi muutettuna asetuksella . . ., vahvistettujen edellytysten sekä tässä liikenneluvassa olevien yleisten määräysten mukaisesti. Huomautuksia: .......... .......... .......... .......... Tämä liikennelupa on voimassa .......... - .......... Annettu .......... .......... (paikka) (aika) .......... (3) (1) Valtion kansainvälinen tunnus: (B) Belgia, (DK) Tanska, (D) Saksa, (GR) Kreikka, (E) Espanja, (F) Ranska, (IRL) Irlanti, (I) Italia, (L) Luxemburg, (NL) Alankomaat, (P) Portugali, (UK) Yhdistynyt kuningaskunta, (FIN) Suomi, (A) Itävalta, (S) Ruotsi. (2) Liikenteenharjoittajan nimi tai toiminimi ja täydellinen osoite. (3) Liikenneluvan antaneen toimivaltaisen viranomaisen tai toimielimen allekirjoitus ja leima.> KAAVION LOOPU> Yleiset määräykset 1. Tämä liikennelupa annetaan yhteisistä säännöistä harjoitettaessa kansainvälistä henkilöliikennettä linja-autoilla annetun neuvoston asetuksen (ETY) N:o 884/92 muuttamisesta . . . annetun neuvoston asetuksen . . . nojalla. 2. Tämän liikenneluvan antavat sijoittautumisjäsenvaltion toimivaltaiset viranomaiset toisen lukuun toimivalle liikenteenharjoittajalle: - jolla on oikeus harjoittaa sijoittautumisvaltiossa säännöllistä liikennettä, säännöllistä erityisliikennettä tai satunnaisliikennettä linja-autoilla, - joka täyttää yhteisön säännösten mukaiset edellytykset kansallisen ja kansainvälisen maanteiden henkilöliikenteen harjoittajan ammattiin pääsystä, - joka täyttää kuljettajiin ja ajoneuvoihin sovellettavien vaatimusten osalta tieliikenneturvallisuutta koskevat säännökset. 3. Liikennelupa oikeuttaa yhteisön alueella tehtävien matkojen osalta kansainvälisen maanteiden henkilöliikenteen harjoittamiseen toisen lukuun kaikilla liikenneyhteyksillä: - joilla lähtö- ja määräpaikka ovat eri jäsenvaltioissa, myös kauttakulkuna yhden tai useamman jäsenvaltion tai kolmannen maan kautta, - joilla lähtöpaikka on jossakin jäsenvaltiossa ja määräpaikka kolmannessa maassa tai päinvastoin, myös kauttakulkuna yhden tai useamman jäsenvaltion tai kolmannen maan kautta, - kolmansien maiden välillä kauttakulkuna yhden tai useamman jäsenvaltion kautta, sekä ajoneuvojen kuljettamiseen tyhjillään näiden kuljetusten yhteydessä neuvoston asetuksessa (ETY) N:o 684/92, sellaisena kuin se on muutettuna asetuksella . . ., annetuin edellytyksin. 4. Liikennelupa on henkilökohtainen, eikä sitä saa siirtää kolmannelle osapuolelle. 5. Antavan jäsenvaltion toimivaltainen viranomainen voi peruuttaa liikenneluvan erityisesti, jos: - liikenteenharjoittaja ei täytä kaikkia niitä edellytyksiä, joiden perusteella liikennelupa on annettu; - liikenteenharjoittajan antamat yhteisön liikenneluvan saamiseksi tai uudistamiseksi tarvittavat tiedot ovat virheellisiä. 6. Liikenneluvan alkuperäiskappaletta säilyttää kuljetusliike. Kansainvälistä liikennettä harjoittavassa ajoneuvossa on pidettävä oikeaksi todistettua jäljennöstä liikenneluvasta. 7. Liikennelupa on esitettävä tarkastusviranomaisen pyynnöstä. 8. Liikenneluvan haltijan on noudatettava kussakin jäsenvaltiossa siellä voimassa olevia, erityisesti liikennettä ja liikkumista koskevia lakeja, asetuksia ja hallinnollisia määräyksiä.